Lambda Scorpii

Lambda Scorpii (λ Scorpii/ λ Sco) eli Shaula on Skorpionin tähtikuvion "hännässä" sijaitseva kirkas kolmoistähti. Vaikka Bayer antoi tähdelle alhaisen lambda-kirjaimen, tähti on tähtikuvion 2. kirkkain. Näennäinen kirkkaus 1,62 ja etäisyys 703±136 valovuotta. Tähti on taivaan 25. kirkkain. Shaula on kolmoistähti, jonka A-komponentti on sininen B1.5IV+B-spektriluokan alijättiläistähti. Tähden väri-indeksi on B-V -0.22. Lambda Scorpii B on noin 3 500 AU:n päässä päätähdestä Lambda Scorpii A:sta. Kolmoistähden C-komponentti on ainakin 8 000 AU:n eli 0,13 valovuoden päässä kirkkaimmasta A-komponentista. Tähden säteilyntuotto on 3 500 kertaa auringon.

Shaula A on spektroskooppinen kaksoistähti, jonka kirkkaampi komponentti säteilee 18 000 aurinkoa.
Shaula säteilee runsaasti röntgensäteitä, mikä viittaa kompaktiin tähteen päätähden lähellä, todennäköisesti valkeaan kääpiöön. Tähden massa on 11 Auringon massaa,
ja se on Beta Cephei -tyyppinen muuttuva tähti, jonka kirkkaus vaihtelee välillä 1,59 – 1,65V. On havaittavissa kaksi jaksoa, jotka ovat 0,2137015 päivää ja 0,10685 päivää, ja näiden yhdistyminen jaksolla 10,1605 päivää.
Mahdollisesti A-tähti on myös pimennysmuuttuja. Shaula kuuluu Skorpionin OB1-assosiaatioon.

Alijättiläistähdet
Kolmoistähdet
B-spektriluokan tähdet
Kirkkaimmat tähdet
Beta Cephei -muuttujat